Мікалай Васільевіч Панасюк нарадзіўся 9 сакавіка 1947 года на хутары ля вёскі Галоўчыцы Драгічынскага раёна, скончыў факультэт журналістыкі Белдзяржуніверсітэта. Мікалай Васільевіч працаваў у перыядычным друку рэгіёна, быў уласным карэспандэнтам газеты “Звязда” і часопіса “Беларуская думка” па Брэсцкай вобласці. Ён — чалавек творчы. Героі кніг дакументальнай прозы Міколы Панасюка, якія выходзяць адна за адной, – людзі космасу – беларускія касманаўты Пётр Клімук і Алег Навіцкі і людзі зямлі – працаўнікі палескай вёскі. Пад псеўданімам Дзяніс Буслёнак Мікалай Васільевіч друкуе свае вершы.